CELEX: 62009TN0078
Language: sl
Date: 2009-02-25 00:00:00
Title: Zadeva T-78/09 P: Pritožba, ki jo je 25. februarja 2009 vložil Evropski parlament zoper sodbo Sodišča za uslužbence z dne 11. decembra 2008 v zadevi Collée proti Parlamentu, F-148/06

1.5.2009   
            
            
               SL
            
            
               Uradni list Evropske unije
            
            
               C 102/28
            
         Pritožba, ki jo je 25. februarja 2009 vložil Evropski parlament zoper sodbo Sodišča za uslužbence z dne 11. decembra 2008 v zadevi Collée proti Parlamentu, F-148/06
   (Zadeva T-78/09 P)
   2009/C 102/42
   Jezik postopka: francoščina
   
      Stranki
   
   
      Pritožnica: Evropski parlament (zastopnika: C. Burgos in A. Lukošiūtė, zastopnika)
   
      Druga stranka v postopku: Laurent Collée (Luxembourg, Luksemburg)
   
      Predlogi pritožnice:
   
   
               —
            
            
               Izpodbijana sodba Sodišča za uslužbence naj se v celoti razveljavi;
            
         
               —
            
            
               dokončno naj se odloči o sporu in tožba, ki jo je vložil L. Collée, naj se zavrne kot neutemeljena;
            
         
               —
            
            
               o stroških naj se odloči v skladu s predpisi.
            
         
      Pritožbeni razlogi in bistvene trditve
   
   Parlament s to pritožbo predlaga razveljavitev sodbe Sodišča za uslužbence z dne 11. decembra 2008 v zadevi Collée proti Parlamentu, F-148/06, s katero je Sodišče za uslužbence razglasilo za nično odločbo Parlamenta, s katero sta bili L. Colléeju dodeljeni dve točki za delovno uspešnost v napredovalnem obdobju 2004.
   Parlament v utemeljitev pritožbe navaja štiri pritožbene razloge:
   
               —
            
            
               izkrivljanje dejstev in dokazov, saj je Sodišče za uslužbence menilo, da L. Collée ni prejel tretje točke za delovno uspešnost samo zato, ker ni bil bolj uspešen od uradnikov, ki so prejeli tri točke, medtem ko je bilo s primerjalno oceno uspešnosti za odločitev o upravni pritožbi L. Colléeja, ugotovljeno, da njegovo ocenjevalno poročilo ni bilo primerljivo z ocenjevalnim poročilom uradnikov, ki so prejeli tri točke;
            
         
               —
            
            
               nezadostna obrazložitev, saj Sodišče za uslužbence ni pojasnilo, zakaj se je odmaknilo od predhodne sodne prakse, ter protislovje v obrazložitvi, prvič, v točkah 42 in 46 v povezavi s točko 18 izpodbijane sodbe in, drugič, v točkah 43 in 46 v povezavi s točkama 44 in 45 navedene sodbe;
            
         
               —
            
            
               kršitev člena 45 Kadrovskih predpisov za uradnike Evropske skupnosti in s tem povezane sodne prakse, saj naj zahteva po večji uspešnosti, ki jo je Parlament uporabil za dodelitev tretje točke, ne bi bila v nasprotju s členom 45 Kadrovskih predpisov; tako bi moral biti uradnik pred zadnjim uradnikom v padajočem vrstnem redu delovne uspešnosti, ki je prejel tri točke;
            
         
               —
            
            
               kršitev načela enakega obravnavanja, ker se je Parlamentu očitalo, da je to načelo kršil, čeprav naj L. Collée ne bi bil v položaju, ki je primerljiv s tistim, v katerem so bili uradniki, ki so prejeli tri točke za delovno uspešnost.